laion/Wikipedia-Exotic huggingface dataset:
Meat Loaf

Michael Lee Aday (sündides Marvin Lee Aday; 27. september 1947 Dallas, Texase osariik – 20. jaanuar 2022) oli Ameerika Ühendriikide näitleja ja laulja, keda tunti esinejanimega Meat Loaf. Meatloaf on pikkpoisi ingliskeelne nimetus. Tema tuntuimad plaadid olid triloogia "Bat Out of Hell": "Bat Out of Hell", "Bat Out of Hell II: Back Into Hell" ja "Bat Out of Hell III: The Monster is Loose". Meat Loafile oli iseloomulik võimas hääl, mis ulatus üle kolme oktavi. Plaati "Bat Out of Hell" osteti laulja eluajal kokku üle 43 miljoni eksemplari. 35 aastat hiljem ostetakse seda endiselt umbes 200 000 tükki aastas. See püsis muusikaedetabeleis üle üheksa aasta ning on üks kõigi aegade suurima läbimüügiga muusikaplaate. Ehkki Meat Loaf nautis plaatide "Bat Out of Hell" ja "Bat Out of Hell II: Back Into Hell" edu ning pälvis parima soolorokklaulja Grammy viimase plaadi lauluga "I'd Do Anything for Love", oli tal algul raskusi püsiva karjääri loomisega oma kodumaal USA-s. Popkultuuri märgiliseks muusikuks sai ta hoopis Euroopas, eriti Suurbritannias, kus ta 2006. aasta seisuga oli edetabeleis oldud nädalate arvult 23. kohal. VH1 edetabelis "Raske roki 100 suurimat muusikut" ("100 Greatest Artists of Hard Rock") oli ta 96. kohal. Meat Loaf oli muusik, kelle plaatide läbimüük on üks maailma suuremaid: kokku üle 100 miljoni eksemplari. Ta osales enam kui 50 filmis ja telesaates, vahel iseendana või endasarnase tegelaskujuna. Tema tuntumate rollide seas on olnud Eddie muusikalide "The Rocky Horror Show" ja "The Rocky Horror Picture Show" Ameerika esmalavastustes ning Robert Paulson David Fincheri 1999. aasta filmis "Kaklusklubi". "Rock and Roll Dreams Come Through" "News And Notes". Jim Steinman. 28. veebruar 2007. Vaadatud 6. juuli 2009. BBC – radio 2 – Sold on Song – Top 100 – no 8 – 'Bat Out Of Hell '. Retrieved 2009-10-25. Bat Out Of Hell – The Story Behind The Album. Retrieved 2009-10-25. "Meatloaf". Northern Express Michigan. 19. juuli 2010. Vaadatud 4. aprill 2013. Meat Loaf at IMDB.COM. Retrieved 2010-04-30. Meat Loafi koduleht "Meat Loaf talks about meeting John Lennon, new album 'Hang Cool Teddy Bear' and more on The Rock radio station" "Behind The Music Meat Loaf on VH1classic.com"
Argyrogena

Argyrogena on maoperekond. Perekonda kuuluvad päevase eluviisiga mürgitud maod. Perekonda Argyrogena klassifitseeritakse roomajate andmebaasis üks maoliik: Argyrogena fasciolata (Shaw, 1802). Need maod on levinud Bangladeshis, Indias (Andhra Pradeshi, Bihāri, Chhattīsgaṛhi, Goa, Jharkhandi, Karnataka, Mahārāṣhṭra, Orissa, Uttar Pradeshi ja Lääne-Bengali osariigis), Nepalis, Pakistanis ja Sri Lankal. Peter Uetz & Jakob Hallermann, Argyrogena Roomajate andmebaas veebiversioon (vaadatud 23.12.2013) (inglise keeles) F. Werner,Neue oder wenig bekannte Schlangen aus dem Naturhistorischen Staatsmuseum in Wien, 7. veebruar 1924, lk 50 – 51, Veebiversioon (vaadatud 23.12.2013) (saksa keeles) Sissekanne ADW-s Sissekanne ReptileDB-s Selles artiklis on kasutatud prantsuskeelset artiklit fr:Argyrogena fasciolata seisuga 23.12.2013.
Sepapere tänav

‹ Kaart ajutiselt peidetud (?) › Sepapere tänav on tänav Tallinnas Haabersti linnaosas Pikaliiva asumis. Sepapere tänav algab Räga tänavalt, ristub Kilde tänava ja Pikaliiva tänavaga ning lõpeb umbtänavana. Sepapere tänav on idakirde–lääneedelasuunaline ja ligikaudu 430 meetri pikkune. Tänav sai nime 25. septembril 1998. Tänav on nime saanud Sepa talu järgi. Tallinna tänavanimed. KNAB. Robert Nerman, Leho Lõhmus. Tallinna asumid ja ametlikud kohanimed. Tallinn, 2013, lk. 293
Valdkond

Valdkond on mitmetähenduslik sõna: valdkond on ühiskonnas  ühtse tunnuse alusel eristatav osa, näiteks ainevaldkond, eluvaldkond, huvivaldkond, tegevusvaldkond, kasutusvaldkond, teadusvaldkond, kunstivaldkond, tehnikavaldkond, majandusvaldkond. valdkond on geograafias millegi poolest ühtseilmeline maa‑alaline piirkond. valdkond on valdus.
Söe tänav

‹ Kaart ajutiselt peidetud (?) › Söe tänav on tänav Tallinnas Kesklinna linnaosas Luite asumis. Söe tänav on umbtänav, mis lõpeb Luite tänaval. Söe tänav on peaaegu loode-kagusuunaline ja ligikaudu 120 meetri pikkune. Söe tänav sai nime 10. augustil 1954. Söe tänav on nime saanud lähedal asuva Tallinn-Väikse raudteejaama mõjul (sarjanimi, auruveduritega seotu). http://www.eki.ee/knab/tallinn1.htm Robert Nerman, Leho Lõhmus. Tallinna asumid ja ametlikud kohanimed. Tallinn, 2013, lk. 296
Valdkond (ühiskond)

Valdkond on ühiskonnas  ühtse tunnuse alusel eristatav osa, mille piires kasutatakse tihti erilist oskuskeelt. Valdkonnad võivad liigituda näiteks ainevaldkondadeks, eluvaldkondadeks, huvivaldkondadeks, tegevusvaldkondadeks, kasutusvaldkondadeks. Ühiskondlike valdkondade näideteks on teadusvaldkond, kultuurivaldkond, kunstivaldkond, tehnikavaldkond, majandusvaldkond, teenuste valdkond. Vastavalt Vabariigi Valitsuse määrusele "Kutsetegevuse valdkondade loetelu, kutsenõukogude nimetused, kutsenõukogude moodustamise ja lõpetamise kord ning töökorraldus ja kutsenõukogusse institutsioonide esindajate nimetamise kord" on kutsetegevuse valdkonnad ehitus, kinnisvara ja geomaatika; energeetika, mäe- ja keemiatööstus; haridus; infotehnoloogia ja telekommunikatsioon; inseneriteadus; kergetööstus; kultuur; masina-, metalli- ja aparaaditööstus; metsandus; rahvakunst ja käsitöö; teenindus; tervishoid ja sotsiaaltöö; toiduainetööstus ja põllumajandus; transport ja logistika; õigus- ja sisekaitse; äriteenindus ja muu äritegevus. Vastavalt haridus- ja teadusministri määrusele on teadus- ja arendustegevuse valdkonnad koos alamvaldkondadega bio- ja keskkonnateadused: biokeemia; mikrobioloogia; geneetika; ökoloogia, biosüstemaatika ja -füsioloogia; metsateadus; põllumajandusteadus; toiduteadused; keskkonnaseisundit ja keskkonnakaitset hõlmavad uuringud; keskkonnaohtlikke aineid käsitlevad uuringud; geograafia ja regionaaluuringud; keskkonnapoliitika, keskkonnamajandus ja keskkonnaõigus; bio- ja keskkonnateadustega seotud uuringud (biotehnoloogia, molekulaarbioloogia, rakubioloogia, biofüüsika, majandus- ja tehnoloogiauuringud). ühiskonnateadused ja kultuur: filosoofia; teoloogia; ajalooteadused ja arheoloogia; kultuuriuuringud; kunstiteadus; filoloogia ja lingvistika; õigusteadus; psühholoogia; logopeedia; kasvatusteadused; sotsiaalteadused; majandusteadus; riigiteadused; kommunikatsiooni- ja infoteadused. terviseuuringud: biomeditsiin; veterinaarmeditsiin; farmaatsia; stomatoloogia; õeteadus, õendus; rahvatervishoid; kliiniline meditsiin; sporditeadus; toitumisteadus; keskkonna- ja töötervishoid; terviseuuringutega seotud uuringud (biokeemia, geneetika, mikrobioloogia, biotehnoloogia, molekulaarbioloogia, rakubioloogia, biofüüsika ja bioinformaatika). loodusteadused ja tehnika: arhitektuur ja tööstusdisain; maateadused; kosmoseuuringud ja astronoomia; matemaatika; statistika; arvutiteadused; info- ja telekommunikatsioonitehnoloogia; elektrotehnika ja elektroonika; meditsiinitehnika; füüsika; keemia ja keemiatehnika; protsessitehnoloogia ja materjaliteadus; mehhanotehnika, automaatika ja tööstustehnoloogia; tootmistehnika ja tootmisjuhtimine; ehitus- ja kommunaaltehnika; biotehnoloogia (loodusteadused ja tehnika); energeetikaalased uuringud. [1] [2]
Bamanophis

Bamanophis on maoperekond. Perekonda Bamanophis klassifitseeritakse roomajate andmebaasis üks maoliik: Bamanophis dorri (Lataste, 1888). Need maod on levinud Beninis, Burkina Fasos, Ghanas, Malil, Mauritaanias, Togos, Senegalis ja võimalik et ka Nigeerias ja Nigeris. Peter Uetz & Jakob Hallermann, Bamanophis Roomajate andmebaas veebiversioon (vaadatud 23.12.2013) (inglise keeles) Schätti & Trape, Bamanophis, a new genus for the West African colubrid Periops dorri Lataste, 1888 (Reptilia: Squamata: Colubrinae)., Revue Suisse de Zoologie, vol. 115, no 4, p. 595-615, Veebiversioon (vaadatud 23.12.2013) (inglise keeles) Sissekanne ReptileDB-s Selles artiklis on kasutatud prantsuskeelset artiklit fr:Bamanophis dorri seisuga 23.12.2013.
Bogertophis

Bogertophis on maoperekond. Perekonda Bogertophis klassifitseeritakse roomajate andmebaasis järgmised maoliigid: Bogertophis rosaliae (Mocquard, 1899) Bogertophis subocularis (Brown, 1901). Need kägistajamaod on levinud Ameerika Ühendriikides (California, New Mexico ja Texase osariigis) ja Mehhikos. Perekond on nimetatud Ameerika herpetoloogi Charles Mitchill Bogerti auks. Peter Uetz & Jakob Hallermann, Bogertophis Roomajate andmebaas veebiversioon (vaadatud 23.12.2013) (inglise keeles) Bo Beolens, Michael Watkins, Michael Grayson, The Eponym Dictionary of Reptiles, lk 30, 2011, The Johns Hopkins University Press, ISBN 978 1 4212 0135 5, Google'i raamat veebiversioon (vaadatud 23.12.2013) (inglise keeles) Sissekanne ADW-s Sissekanne ITIS-es Sissekanne IUCN-is Sissekanne NCBI-s Sissekanne ReptileDB-s Sissekanne saidil Wikispecies L. Lee Grismer,Amphibians and Reptiles of Baja California, Including Its Pacific Islands ..., University of California Press, lk 265 – 267, 2002, Google'i raamat veebiversioon (vaadatud 23.12.2013) (inglise keeles) Bo Beolens, Michael Watkins, Michael Grayson,The Eponym Dictionary of Reptiles, lk 30, 2011, The Johns Hopkins University Press, ISBN 978 1 4212 0135 5, Google'i raamat veebiversioon (vaadatud 23.12.2013) (inglise keeles) Selles artiklis on kasutatud prantsuskeelset artiklit fr:Bogertophis seisuga 23.12.2013.
Fiksatiiv

Fiksatiiv on pihustatav sideaine, mis kinnistab aluspaberile tahket värvimaterjali ja kaitseb selle püsimist. Fiksatiivi kasutatakse näiteks söejoonistuse ja pastellmaali kinnistamiseks. Kunstipoodides müüakse spetsiaalseid pihustava otsikuga fiksatiive. Fiksatiivi on võimalik ka ise valmistada. Samuti sobib teatud juhtudel juukselakk. Pihus peab olema väga peen ja joonistust tuleb kinnistada aeglaselt ning kihiti.
Auru tänav

Auru tänav on tänav Tallinnas Kesklinna linnaosas Luite asumis. Auru tänav algab Tallinna–Pärnu raudteeliini äärest, ristub Leete, Suitsu ja Veduri tänavaga ning lõpeb Luite tänaval. Auru tänav on lääneloode-idakagusuunaline ja ligikaudu 300 meetri pikkune. Auru tänav sai nime 15. veebruaril 1933. Tänav on saanud nime lähedal asuva Tallinn-Väikse raudteejaama mõjul (sarjanimi, auruveduritega seotud). http://www.eki.ee/knab/tallinn1.htm Robert Nerman, Leho Lõhmus. Tallinna asumid ja ametlikud kohanimed. Tallinn, 2013, lk. 285
Woldemar Kiviaed

Woldemar Kiviaed (ristitud Johann Woldemar Kiviaed; 1. aprill 1924 Pöögle vald – 10. detsember 2013 Haapsalu) oli eesti jurist, poliitik ja ühiskonnategelane, kes elas pagulasena Rootsis ajavahemikus 1945–1997. Mobiliseeriti II maailmasõja ajal Saksa sõjaväkke ja 1944. aastal Punaarmeesse, viidi rongiga Leningradi. Põgenes tööpataljonist Soome, sealt siirdus 1945. aastal Rootsi. Õppis Uppsala Ülikoolis õigusteadust ja oli aastast 1950 korporatsiooni Fraternitas Estica liige. Ta töötas Rootsis riigiametnikuna ning hiljem oli Mälarprovinsernas Hypoteksförening ehk Mälari provintsi laenuühisuse tegevjuht. Woldemar Kiviaed oli Rootsi Eestlaste Liidu üks asutajaid ja kuulus selle juhatusse. 1962. aastal toimetas ta trükise "Vabadusliidu kirjavara". Ta on olnud Moderaatide Partei Eesti sektsiooni esimees. Hiljem elas Haapsalu lähedal Topu lahe ääres. Epp Kiviaed on Woldemar Kiviaia tütar. Kes on kes? Kes on kus? Kaugete maade eestlased. Lühielulood. Vello Lään. Olion, 2011 Jüri Estam. Stseenid Woldemar Kiviaia elust. Rahvuslik Kontakt nr 1, 2014, lk 12–19 http://isik.tlulib.ee/index.php?id=3215
Stilo

Stilo on vald (comune) Itaalias Calabria maakonnas città metropolitana di Reggio Calabrias. Halduskeskus asub Stilos. Consolino mäe nõlvadel asuva Stilo kõrgus merepinnast on 386 meetrit, asustustihedus on keskmiselt 33 inimest ruutkilomeetri kohta (1.01.2018). Stilo piirneb järgmiste omavalitsusüksustega: Bivongi, Brognaturo (VV), Camini, Guardavalle (CZ), Monasterace, Mongiana (VV), Nardodipace (VV), Pazzano, Serra San Bruno (VV), Spadola (VV), Stignano. Stilo halduspiirides asuvad järgmised fraktsioonid: Bordingiano, Caldarella, Ferdinandea, Gatticello, Mila. Stilo La Cattolica (9. sajand) Normannideaegne kastell Kuningavärav (Porta Reale) Vana Stilo Cattolica di Stilo https://demo.istat.it/?l=it Damiano Bova, Bivongi. Nella valle dello Stilaro, Bari, Ecumenica Editrice, 2008. ISBN 978-88-88758-43-5. Luigi Cunsolo, La storia di Stilo e del suo regio demanio, seconda ristampa nel 1987, Roma, Gangemi Editore, 1965. ISBN 88-7448-185-3.  Stilo – pildid, videod ja helifailid Wikimedia Commonsis Koduleht (itaalia keeles)
Boiga

Boiga on maoperekond. Boigade perekonda klassifitseeritakse roomajate andmebaasis järgmised maoliigid: Boiga andamanensis (Wall, 1909) Boiga angulata (Peters, 1861) Boiga barnesii (Günther, 1869) Boiga beddomei (Wall, 1909) Boiga bengkuluensis Orlov, Kudryavtzev, Ryabov & Shumakov, 2003 Boiga bourreti Tillack, Ziegler & Khac Quyet, 2004 Boiga ceylonensis (Günther, 1858) Boiga cyanea (Duméril, Bibron & Duméril, 1854) Boiga cynodon (Boie, 1827) Boiga dendrophila (Boie, 1827) – mangrooviboiga e ulenburong Boiga dightoni (Boulenger, 1894) Boiga drapiezii (Boie, 1827) Boiga flaviviridis Vogel & Ganesh, 2013 Boiga forsteni (Duméril, Bibron & Duméril, 1854) Boiga gokool (Gray, 1835) Boiga guangxiensis Wen, 1998 Boiga hoeseli Ramadhan, Iskandar & Subasri, 2010 Boiga irregularis (Bechstein, 1802) – pruun puumadu Boiga jaspidea (Duméril, Bibron & Duméril, 1854) Boiga kraepelini Stejneger, 1902 Boiga multifasciata (Blyth, 1861) Boiga multomaculata (Boie, 1827) Boiga nigriceps (Günther, 1863) Boiga nuchalis (Günther, 1875) Boiga ochracea (Günther, 1868) Boiga philippina (Peters, 1867) Boiga quincunciata (Wall, 1908) Boiga saengsomi Nutaphand, 1985 Boiga schultzei Taylor, 1923 Boiga siamensis Nutaphand, 1971 Boiga tanahjampeana Orlov & Ryabov, 2002 Boiga trigonata (Schneider, 1802) – india boiga Boiga wallachi Das, 1998. Boigad on levinud Aasias ja Austraalias. Boigadel ei ole peas mürginäärmed vaid Duvernoy näärmed. Osade boigade vaoga tagamürgihammaste (Ophistoglypha) Duvernoy näärmete eritised võivad, hammustuse tagajärjel, inimesel nõrga mürgistusseisundi esile kutsuda. Pruunide puumadude (Boiga irregularis) tõrjeks Vaikses ookeanis asuval Guami saarel katsetab USA põllumajandusministeerium paratsetamooliga varustatud hiirelaipu. Mao koomasse viimiseks ja surmamiseks piisab 80-milligrammise annuse manustamisest. Loomade elu 5:289. Peter Uetz & Jakob Hallermann, Boiga Roomajate andmebaas veebiversioon (vaadatud 23.12.2013) (inglise keeles) Uus relv madude vastu: paratsetamooliga varustatud hiirelaip, Veebiversioon (vaadatud 04.02.2014) Sissekanne ADW-s Sissekanne ITIS-es Sissekanne IUCN-is Sissekanne NCBI-s Sissekanne ReptileDB-s Sissekanne saidil Wikispecies Sissekanne WoRMS-is Selles artiklis on kasutatud prantsuskeelset artiklit fr:Boiga seisuga 23.12.2013.
Luste tänav

‹ Kaart ajutiselt peidetud (?) › Luste tänav on tänav Tallinnas Põhja-Tallinna linnaosas Pelgulinna asumis. Luste tänav algab Heina tänavalt ja lõpeb Ristiku tänaval. Luste tänav on enam-vähem idakirde–lääneedelasuunaline ning ligikaudu 125 meetri pikkune. Luste tänav sai nime 25. veebruaril 1941. Tänav on nime saanud viljas umbrohuna kasvava luste järgi. http://www.eki.ee/knab/tallinn1.htm Aleksander Kivi. Tallinna tänavad. Tallinn, 1972, lk. 72
Monasterace

Monasterace on vald (comune) Itaalias Calabria maakonnas città metropolitana di Reggio Calabrias. Halduskeskus asub Monasteraces. 138 meetri kõrgusel merepinnast asuva Monasterace asustustihedus on keskmiselt 223,6 inimest ruutkilomeetri kohta. Monasterace piirneb järgmiste omavalitsusüksustega: Guardavalle (CZ), Stilo. Monasterace halduspiirides asuvad järgmised fraktsioonid: Campomarzio, Costa di mare, Lesa, Rimini. Joonia mere Squillace lahe kaldal asuva Monasterace lõunapiiriks on Stilato jõgi, keskel voolab Assi jõgi. Monasterace kastell Antiik-Kreeka aegse maja varemed Kauloni varemed DiPI Online - Dizionario di Pronuncia Italiana (Vaadatud 23. detsember 2013) Superficie di Comuni Province e Regioni italiane al 9 ottobre 2011, vaadatud 16.03.2019. https://demo.istat.it/?l=it  Monasterace – pildid, videod ja helifailid Wikimedia Commonsis Koduleht (itaalia keeles)
Stilo neem

Stilo neem (itaalia keeles Punta Stilo, Capo Stilo), Magna Graecia ajal tuntud kui Cocintum, on neem Lõuna-Itaalias Calabria maakonnas Monasteraces, umbes 10 kilomeetri kaugusel Stilost. Joonia mere Squillace lahe lõunapiiriks olevale Stilo neemele püstitati 1887. aastal Stilo neeme tuletorn (Faro di Punta Stilo). Antiikajal asus Cocintumis Kauloni linn ja seejärel Stilo asula (Stilida nime all). Teise maailmasõja ajal, 9. juulil 1940, toimus Stilo neeme lähedal Itaalia ja Ühendkuningriigi merevägede vahel Calabria merelahing (tuntud ka kui Punta Stilo lahing).
Sirge tänav

‹ Kaart ajutiselt peidetud (?) › Sirge tänav on tänav Tallinnas Haabersti linnaosas Mustjõe asumis. Sirge tänav algab Piibelehe tänavalt ja lõpeb Veskimetsa tänaval. Mustjõe tänav on põhjakirde–lõunaedela suunaline ja ligikaudu 190 meetri pikkune. Sirge tänav sai nime 16. mail 1958. http://www.eki.ee/knab/tallinn1.htm Robert Nerman, Leho Lõhmus. Tallinna asumid ja ametlikud kohanimed. Tallinn, 2013, lk. 294
Boiga flaviviridis

Boiga flaviviridis on maoliik. Boiga flaviviridis on levinud Indias Andhra Pradeshi ja Lääne-Bengali osariigis. Sissekanne ReptileDB-s Vogel & Ganesh, 2013 : A new species of cat snake (Reptilia: Serpentes: Colubridae: Boiga) from dry forests of eastern Peninsular India. Zootaxa, no 3637 (2), p. 158–168. Selles artiklis on kasutatud prantsuskeelset artiklit fr:Boiga flaviviridis seisuga 23.12.2013.
Kama

Kama ehk kamajahu (rannikumurdes talkuna, Setumaal tolohkna, tolokna) on keedetud, kuivatatud ja jahvatatud segaviljast jäme jahu. Kamajahu on jämejahvatatud ja pruunistatud kaunvilja ja teravilja segu. Kama iseloomulikuks koostisosaks on hernejahu. Teraviljadest on koostises rukis ja oder, tänapäeval ka nisu.[viide?] Tavaliselt süüakse kama hapupiima, keefiri, hapendatud peti või jogurtiga. Hapukoort lisades tehakse kamast kamakäkke. Kama nimetatakse sageli üheks Eesti rahvustoitudest ning vahel peetakse kama Eestile ainuomaseks. Nii on ajakirja Mari köögitoimetaja Tuuli Mathisen öelnud: "Kindlasti on kama üks väga eestilik toit, mida mujalt ei leia." Samas on kama või sellele lähedased toiduained ja toidud tuntud nii Eesti naabermaades (soome talkkuna, põhjavene толокно, rootsi skrädmjöl, liivi kamārok või pūtiļ) kui ka kaugemal (keskaasia rahvaste талкан/talkan, tiibeti tsampa).[viide?] Eesti köök Soome köök Toiduekspert: Eesti köök on paras rosolje ERR, 27.03.2013
Tatt

Tatt on ninaeritis, mis kaasneb peamiselt hingamisteede külmetusega.
Kama (täpsustus)

Kama on mitme tähendusega sõna. Kama on eesti rahvustoit. Kama on linn Jaapanis Kama on asula Udmurtias. Kama on jõgi Euroopas. Kama on lühike Pärsia mõõk Kama (perekonnanimi) Kaido Kama, Eesti poliitik "Kama" võib slängis tähendada narkootikumi. Kāma ehk kaama on India mõtteviisis erootika ja esteetiline nauding.
Cemophora

Cemophora on maoperekond. Perekonda Cemophora klassifitseeritakse roomajate andmebaasis üks maoliik: Cemophora coccinea (Blumenbach, 1788). Need maod on levinud Ameerika Ühendriikides: Alabama, Arkansase, Põhja-Carolina, Lõuna-Carolina, Delaware, Florida, Georgia, Illinoisi, Indiana, Kentucky, Louisiana, Marylandi, Mississippi, Missouri, New Jersey, Oklahoma, Tennessee, Texase ja Virginia osariigis. Peter Uetz & Jakob Hallermann, Cemophora Roomajate andmebaas veebiversioon (vaadatud 23.12.2013) (inglise keeles) Sissekanne ADW-s Sissekanne ITIS-es Sissekanne IUCN-is Sissekanne NCBI-s Sissekanne ReptileDB-s Selles artiklis on kasutatud prantsuskeelset artiklit fr:Cemophora coccinea seisuga 23.12.2013.
Chapinophis

Chapinophis on maoperekond. Perekonda Chapinophis klassifitseeritakse roomajate andmebaasis üks maoliik: Chapinophis xanthocheilus Campbell & Smith, 1998. Need maod on endeemsed Guatemalas. Nad on levinud Sierra de las Minase mäeahelikus 1830–2300 m kõrgusel. Peter Uetz & Jakob Hallermann, Chapinophis Roomajate andmebaas veebiversioon (vaadatud 23.12.2013) (inglise keeles) Sissekanne ADW-s Sissekanne IUCN-is Sissekanne ReptileDB-s Selles artiklis on kasutatud prantsuskeelset artiklit fr:Chapinophis xanthocheilus seisuga 23.12.2013.
Kaklusklubi

"Kaklusklubi" (Fight Club) on USA kirjaniku Chuck Palahniuki 1996. aastal ilmunud romaan. Kaklusklubi peategelane võitleb unetusega. Kui tema arst väidab, et unetus pole kannatus, leiab ta kergendust, teeseldes eri tugirühnades haiget. Seejärel kohtab ta saladuslikku meest Tyler Durdenit ning rajab põrandaaluse kaklusklubi kui radikaalse psühhoteraapia vahendi. 1999. aastal lavastas režissöör David Fincher romaani järgi samanimelise filmi, peaosades Brad Pitt ja Edward Norton. Sellest sai kultusfilm, ehkki kinodes tõi see sisse oodatust vähem. Filmi edu muutis menukaks ka romaani ja selle autori Palahniuki. Eesti keeles avaldas romaani 2006. aastal Tiina Randuse tõlkes Eesti Ekspressi Kirjastus.
Uruhiir

Uruhiir (Microtus) on hamsterlaste sugukonda kuuluv näriliste perekond. Perekonda kuulub 62 liiki. Eestis elab 5 selle perekonna liiki: Microtus agrestris – niidu-uruhiir Microtus arvalis – põld-uruhiir Microtus levis – kuhja-uruhiir Microtus oeconomus – soo-uruhiir Microtus subterraneus – võsa-uruhiir Microtus bavaricus – baieri uruhiir
Kollektiivne alateadvus

Kollektiivne alateadvus ehk kollektiivne teadvustamatus on Carl Gustav Jungi õpetuse järgi inimese alateadvuse kõrval teine alateadvuse vorm, mis sisaldab inimsoo minevikust pärit kogemuste jälgi ja mis on kõigil inimestel enam-vähem ühesugune. Selles leidub hulk emotsionaalse värvinguga mõttevorme, arhetüüpe. Teadvus Eelteadvus Psühhoanalüüs Alateadvus
Pikkpoiss

Pikkpoiss ehk hakkliharull (ka hakkpraad või hakkpäts, rahvasuus ka vale jänes) on enamasti piklikus ahjuvormis küpsetatud hakklihast toit. Toit on pärit Mandri-Euroopast ja selle juured ulatuvad Vana-Roomasse. Roa põhikoostisaine on kas veise-, lamba-, sea- või metsloomalihast, harvemini hobuse- või linnulihast valmistatud hakkliha. Hakklihale lisatakse lisakoostiainetena näiteks leiva- ja saiapuru, sinepit või tomatipastat. Maitseainetest järgi võib lisada peterselli, sellerit, koriandrilehti, soola, pipart, karrit või eksootilisemaid vürtse näiteks jahvatatud nelki, tähtaniisi ja kaneeli (ka kassiat). Pikkpoissi tehakse ka seene-, muna-, juustu- või juurviljatäidisega. Hakklihatainast vormitakse leivapätsikujuline hakkpäts, mida küpsetatakse kas ahjuvormis või küpsetusfooliumi keeratult ahjus või mis hautatakse keskmisel kuumusel küpseks pliidile asetatud küpsetuspannil. Seda rooga saab valmistada ka mikrolaineahjus. Sakslaste koduköögis kannab roog nimetust Hackbraten, Faschierter Braten või Falscher Hase. Paljudes piirkondades kasutatakse täidisena keedetud kanamune. Soomlaste koduköögis kannab roog nimetust "lihamureke". Roog tehakse hakk-kotleti tainast, maitsestamiseks kasutatakse üksnes soola ja musta pipart. hamburger kotlet Proua A. Hoffmann, "Keetmise õpetus", K.Sööt´i trükikoja trükk ja kirjastus, Tartus, lk 90, 1912 "Salme Masso retseptivaramu", Valgus, 2009, lk 128 Alan Davidson, "The Oxford Companion to Food", Oxford University Press, lk 491, 1999, ISBN 0 19 211579 0 Meatloaf, BBC Food recipes, Veebiversioon (vaadatud 24.12.2013) (inglise keeles) Jamie Oliver,JAMIE"S MEATLOAF, veebiversioon (vaadatud 25.12.2013) (inglise keeles) Selles artiklis on kasutatud ingliskeelset artiklit en:Meatloaf seisuga 24.12.2013.
Capo Mulini

Capo Mulini on fraktsioon (frazione) Itaalias Sitsiilia maakonnas Catania suurlinnapiirkonnas Acireales. Capo Mulini asub 9 meetri kõrgusel merepinnast. Capo Mulini asub Acirealest umbes 5 kilomeetrit lõunas. Samanimeline neem (Mulini neem, Capo Mulini) on Catania lahe põhjapoolseim punkt. Arvatakse, et antiikajal asus Capo Mulini lähistel Kreeka linn Xiphonia. Torre Sant'Anna Sant'Anna torn, praegune tuletorn Santa Maria della Purità kirik Etnanatura (itaalia keeles)
Catania laht

Catania laht (itaalia keeles Golfo di Catania) on laht Lõuna-Itaalias Joonia meres. Sitsiilia maakonna Catania ja Siracusa provintside piires asuv laht piirneb põhjas Acireales asuva Mulini neemega ja lõunas Augustas asuva Campolato neemega. Lahe pikkus on 31,5 kilomeetrit, laius 9,8 kilomeetrit, rannajoone pikkus umbes 50 kilomeetrit. Lahte suubuvad mitmed jõed: Simeto, Gornalunga, San Leonardo; Acquicella, Buttaceto, Benanti kanal. Catania juures suubub lahte maa-alune Amenano jõgi.